Diari Oficial de la Generalitat Valenciana


Sumari del DOGV 5497, del 24-04-2007 (2007/4920)

ORDE de 2 d'abril de 2007, de la Conselleria de Cultura, Educació i Esport, per la qual es modifica l'autorització, en el nivell d'Educació Infantil, primer i segon cicles, al centre docent privat Gent Menuda de València.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5497

Data del DOGV
:   24-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4920


Data del document
:   02-04-2007

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * València
    * ensenyament primari
    * ensenyament secundari
    * ensenyament privat
    * centre d'ensenyament
    * educació preescolar

L'expedient ha sigut iniciat a instància del representant de la titularitat del centre docent privat Gent Menuda, número de codi 74528370, situat al c/ Bernabé García, núm.67, de València, per la qual sol·licita la modificació de l'autorització en el nivell d'Educació Infantil, primer i segon cicles, a fi de canviar l'ús d'una unitat de segon cicle per al primer cicle, i, a més, suprimir una unitat de segon cicle, quedant amb este canvi com a centre incomplet en Educació Infantil, segon cicle.  
Segons informe de 5 de febrer de 2007, del Servici de Projectes i Construccions Educatives d'esta Conselleria, s'utilitzen les mateixes instal·lacions que ja van ser objecte d'informe favorable el 31 de gener de 2006, aprovades per Resolució de la Direcció General d'Ensenyament de 7 de febrer de 2006, i que per a la configuració ara sol·licitada, els requisits exigits són els mateixos.  
Per Orde de la Conselleria de Cultura, Educació i Esport de 21 de juliol de 2006 (DOGV de 30.08.2006), el centre va ser autoritzat per a impartir l'Educació Infantil, primer cicle, amb 3 unitats i 36 llocs escolars i l'Educació Infantil, segon cicle, amb 3 unitats i 45 llocs escolars. Per tant, el centre té autorització d'obertura i funcionament en el nivell educatiu que es modifica.  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 1.004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria onze de la Llei Orgànica 2/2006 d'Educació; el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyances de règim general no universitàries; i l'Orde de 2 de febrer de 1998 (DOGV de 11.03.98), de la Conselleria de Cultura, Educació i Ciència, per la que s'establixen els requisits mínims dels centres incomplets d'Educació Infantil de la Comunitat Valenciana, en desplegament de la disposició addicional quarta del Reial Decret 1.004/1991 de 14 de juny.  
En exercici de les atribucions conferides per l'article 35 de la Llei 5/1983, de 30 de desembre, del Consell,  
ORDENE  
Únic  
Autoritzar, amb efectes des de l'inici del curs escolar 2007/2008, la modificació en el nivell d'Educació Infantil, primer i segon cicles, al centre que a continuació s'indica, en els termes que s'especifiquen, de conformitat amb la normativa vigent.  
Centre: Centre d'Educació Infantil Gent Menuda  
Titular: Marta María Pardo Iniesta  
Domicili: c/ Bernabé García, núm.67  
Localitat: València (46381)  
Província: València  
Codi: 97402216  
Modificació que s'autoritza:  
Una unitat d'Educació Infantil, segon cicle, passa a utilitzar-se per a Educació Infantil, primer cicle, a més de suprimir una unitat d'Educació Infantil, segon cicle. Amb estos canvis, el centre queda configurat, en la seua totalitat, amb la composició següent:  
4 unitats d'Educació Infantil, primer cicle, amb 51 llocs escolars, distribuïts així:  
- 1 unitat per a xiquets de 0 a 1 any, amb 8 llocs escolars.  
- 2 unitats per a xiquets d'1 a 2 anys, amb 13 llocs escolars cada una.  
- 1 unitat per a xiquets de 2 a 3 anys, amb 15 llocs escolars.  
- 1 unitat d'Educació Infantil, segon cicle.  
DISPOSICIÓ ADDICIONAL PRIMERA  
El centre haurà de completar la relació del professorat i les titulacions corresponents, davant de la Direcció Territorial de Cultura, Educació i Esport corresponent, per a la seua aprovació abans de l'inici de les activitats educatives.  
DISPOSICIÓ ADDICIONAL SEGONA  
La present orde donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes el dia que es publique al Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2007/2008.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació, segons corresponga.  
València, 2 d'abril de 2007  
El conseller de Cultura, Educació i Esport  
ALEJANDRO FONT DE MORA TURÓN